શંકર ભગવાને તે બાળકને સોળ સંસ્કાર કરાવ્યા. પોતાના ખોળામાં બેસાડી તેને છાતીસરસો ચાંપી કહ્યું કે, ‘હે પુત્ર, તમારો અવતાર દૈત્યોનો નાશ કરવા, દેવી દેવતા, મનુષ્યોનાં રક્ષણ માટે તથા તે બધાંને કોઇ વિઘ્ન ન આવે તે માટે થયો છે. હે ગણેશ, જો કોઇ મનુષ્ય યજ્ઞયાગાદિ કરતો હોય તો તેનું રક્ષણ કરો. જો કોઇ મનુષ્ય કે દેવી દેવતા તમને સાચા હૃદયથી પોકારે તો તેના ભયંકરમાં ભયંકર અને મુશ્કેલમાં મુશ્કેલ કામ પાર પાડો. તમારો અવતાર જ આ કામ માટે થયો છે. તમે સૌનું કલ્યાણ કરો. સૌનાં વિઘ્ન દૂર કરો.